bulevardin kaipuu | Polka Dots
← työnurkkaus
vaaleansinisessä silkissä →
bulevardin kaipuu
Kuten edellisestä postauksesta pystyikin päättelemään, on sisustuskärpänen iskenyt. Olen tässä nyt viimeisen kuukauden aikana katsellut kotiani kriittisin silmin ja lopulta todennut, että ehkäpä se täydellisen maalaisromanttinen kausi on osaltani ainakin toistaiseksi ohi. On sellainen olo, että juuri nyt kaipaan kotiini enemmän särmää, värejä ja aikaisemmasta poikkeavia ratkaisuja. Tällä hetkellä viehdynkin huomattavasti enemmän erilaisista retroprinteistä ja 50-ja 60-lukujen selkeämmästä muotoilusta.
Kävin alkuviikosta tutustumassa Kaisaniemen uusittuun Kodin ykköseen ja siinä uusitun tavaratalon ihastelun lomassa jumituin aika täydellisesti Vallilan Syksyn 2012 Taju Kankaalla-malliston, ja varsinkin menneestä ajasta inspiraatiota lainanneen Vintage-teemaisen sekä kaupunkiaiheisen Metropolin kankaiden, verhojen ja petivaatteiden luokse.
Verhoiksi en Kaisaniemenä tai Pengerkatua ole vielä ripustamassa mutta saattaa kyllä käydä niin, että syksyisiä unia tulee nukuttua Bulevardi-kuosisissa lakanoissa. Sen verran monen kertaan löysin itseni silittelemästä tuota pussilakanapakkausta. Mitä luulette, näkisikö Bulevardin puiden suhinan ja raitiovaunujen kolinan keskellä kauniita unia?
Kirjoittanut Jonna KLO 11:46 10 kommenttia
Muissa blogeissa aiheesta: Lifestyle Oma elämä Sisustus ← työnurkkaus
10 Responses to “bulevardin kaipuu”
ystävällinen hei kirjoitti:	03.08.2012 13:21	Oi, oma kotitaloni on ikuistettu Vallilan pengerkatu-verhoihin, harmi vaan että mulla on ihanat mm:n mustapippuri-verhot ja ettei nuo pengerkadut ihan sovi mun tyyliin! Muuten varmaan olisinkin ne jo hankkinut! Tosin kuka tietää että jos vaikka joskus eksyisin samaan taloon asumaan, isompaan asuntoon jossa olisi vaikka keittiön ikkuna. Siihen voisin kuvitella vaikka kuosista tehtyä laskoverhoa!
On tuo Bulevardikin hauska!
Vastaa	Jonna kirjoitti:	03.08.2012 16:18	Oi kuinka siistiä! Kyllä sun on ehkä ihan pakko ainakin hankkia sitä perngerkatukangasta :D
Vastaa	CiCi kirjoitti:	03.08.2012 15:16	Vallilat on ihania! Mulla on iso Bulevardikankaasta tehty sisustustaulu, helppo tehdä ja suhteellisen kevyt seinällä (ei vaadi mitään ranteenpaksusta jättiruuvia, että pysyy seinällä). N.5cm paksua styroks-levyä, kangas päälle ja voi kiinnittää nurjalta puolelta vaikka pienen pienillä nauloilla tai niiteillä. Styroksikaan ei maksa paljoa, kangas makso enempi ;) (1,5mX1m)
Vastaa	Jonna kirjoitti:	03.08.2012 16:19	Vitsit miten kiva idea! Pitääkin laittaa harkintaan :)
Vastaa	I kirjoitti:	03.08.2012 19:36	Alan olla entistä vakuuttuneempi siitä että oot kauan kadoksissa ollut kaksoissiskoni! Jos ei oteta huomioon sitä että oot minua noin 12 vuotta vanhempi ja olet ilmeisesti ehta etelän asukki:D Syy miksi epäilen salaista sisaruutta niin jaat kanssani ainakin saman kirjamaun (anna, emilia, potterit jne <3), saman musiikkimaun, jopa hitusen samanlaisen ulkomuodon (miinus se että en kyllä ole yhtä kaunis, eikä mulla ole ihania pisamia sinnikkäästä toivomisesta huolimatta), saman tyylin ja sisustusmaun (oi vallilan bulevardi<3 nimim.vietin prismassa varmaan puoli tuntia tuijottaen himokkain katsein bulevardi-kuosista tyynyä), sekä samanlaisen hermoilijaluonteen kuin omani ja rakkauden coca-cola zerouhun:D Oot ihana!
Vastaa	Jonna kirjoitti:	03.08.2012 20:05	Hahah, aivan ihana kommentti! :D Saatetaan tosiaan olla henkisiä kaksosia:)
Vastaa	Kaisu kirjoitti:	03.08.2012 19:55	Ostitko tuota kuosia? mä silittelin samoja tänään samassa liikkeessä ja päätin että jos vielä illalla ajattelen niitä lakanoita niin pakko ostaa ne huomenna! Just tuo bulevardi oli paras. Myös päivätyynyt näytti tuossa kuosissa aika kivoilta…
Vastaa	Jonna kirjoitti:	03.08.2012 20:04	En ainakaan vielä ostanut mutta hemmetti, kun tekisi mieli käydä kaappaamassa joko lakanat tai päivätyyny mukaan! :)
Vastaa	Anu kirjoitti:	05.08.2012 21:07	Meillä on ollut toukokuusta lähtien kaksi turkoosin sävyistä bulevardi verhoa olohuoneen ikkunassa. En oo koskaan aikaisemmin välittänyt verhoista pätkääkään, mutta toi kuosi on jotain niin upeeta.
Vastaa	Jonna kirjoitti:	05.08.2012 22:33	Oi, kieltämättä hiukan houkuttelisi ihan verhotkin:)